b'\n_START_ARTICLE_\nJouni Uitto\n_START_PARAGRAPH_\nJouni Jorma Juhani Uitto (s. 15. syyskuuta 1943 Helsinki) on suomalainen Yhdysvalloissa asuva ihotauteihin erikoistunut professori ja l\xc3\xa4\xc3\xa4k\xc3\xa4ri._NEWLINE_Uitto valmistui l\xc3\xa4\xc3\xa4ketieteen ja kirurgian tohtoriksi 1970. H\xc3\xa4nest\xc3\xa4 tuli vuonna 1972 Helsingin yliopistossa kokeellisen dermatologian dosentti. Uitto on asunut Yhdysvalloissa vuodesta 1972 alkaen ja h\xc3\xa4n on ollut Thomas Jefferson-yliopiston professorina Philadelphiassa Pennsylvaniassa vuodesta 1986. Uitto on tutkinut perinn\xc3\xb6llisten ihotautien molekyylitason genetiikkaa sek\xc3\xa4 tukikudoksen toimintaa terveen\xc3\xa4 ja sairauksien yhteydess\xc3\xa4. H\xc3\xa4nelle my\xc3\xb6nnettiin Suomessa Matti \xc3\x84yr\xc3\xa4p\xc3\xa4\xc3\xa4-palkinto 1994 sek\xc3\xa4 ulkomailla William Montagna-palkinto 1987 ja Rudi Cormane-palkinto 1994. Uitosta tuli Oulun yliopiston kunniatohtori 2006 ja Turun yliopiston kunniatohtori 2009.'